Петя Йорданова
Най-добрата люлка

chitanka.info

Ето на̀ — ръка на мама,

Ето на̀ — ръка на тате,

като мене няма, няма

по-щастлива на земята!

Погледнете, погледнете —

между тях сега се смея,

че ръцете им са люлка,

на която се люлея!

Те ме вдигат нависоко,

Стискам им ръцете — двете,

че това е най-добрата

детска люлка под небето.

Издание: Списание „Бърборино“, бр.11/2008

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.